Polisie in VS sluit nog drie kantore | Netwerk24
Dis koud, dis nat - en nou gaan dit boonop ook donker wees.
Polisie in VS sluit nog drie kantore
Deur Kaydene Davids 30 Junie 2020 15:02
Nog drie polisiekantore in die Vrystaat is tydelik gesluit weens positiewe gevalle van Covid-19.
Die Parkweg-polisiekantoor in Bloemfontein, Zamdela-polisiekantoor in Sasolburg en Bethulie-polisiekantoor in die Suid-Vrystaat is gesluit.
Minstens ses polisiekantore in die Vrystaat is sedert die naweek weens bevestigde gevalle vir ontsmetting gesluit.
Die polisiekantore in Allan­ridge en Kroonstad is ook Maandag tydelik gesluit.
Volgens Thandi Mbambo, polisiewoordvoerder, sal die Park­weg-kantoor se werksaamhede vanuit Parkweg 91 plaasvind, die Zamdela-polisielede sal die gemeenskap uit die ou Transnetgebou bedien en die Bethulie-gemeenskap sal uit die kantore van die veediefstal-eenheid, Buitenstraat 28, bedien word
Die alternatiewe nommer van die Parkweg-polisiekantoor is 082 370 9354, dié van die Zamdela-kantoor 082 454 4212 of 082 728 7999 en die Bethulie-kantoor s’n 051 763 7400.
Die kantore sal deeglik ontsmet word en lede sal die nodige Covid-19-protokol volg.
Die gemeenskappe sal op die hoogte gehou word van wanneer die kantore heropen.
Meer oor: Vrystaat | Polisiekantore
Nog 2 polisiekantore in VS toe ná positiewe toetse
‘Besmette’ polisiekantore in Vrystaat weer oop
Nóg 3 polisiekantore in Oos-Kaap toe weens virus